kardosdrur/scandi-wiki huggingface dataset:
Jean Absil

Jean Nicolas Joseph Absil (født 23. oktober 1893 i Hainaut, død 2. februar 1974 i Uccle, Bruxelles) var en belgisk/vallonsk komponist.

Han har komponeret fem symfonier, orkesterværker, kammermusik, koncertmusik etc,  og hører til de betydelige komponister i Belgien i det 20. århundrede.

Udvalgte værker 

 Symfoni nr. 1 (1920) - for orkester
 Symfoni nr. 2 (1936) - for stort orkester
 Symfoni nr. 3 (1943) - for orkester
 Symfoni nr. 4 (1969) - for stort orkester
 Symfoni nr. 5 (1970) - for orkester
 "Symfonisk variation" (1942) - for stort orkester
 Suite (1956) - for lillorkester
 3 Klaverkoncerter (1937, 1967, 1973) - for klaver og orkester
 2 Violinkoncerter (1933, 1964) - for violin og orkester
 Cellokoncert (1949) - for cello og orkester
 Bratschkoncert (1942) - for bratsch og orkester
 "Fantasi caprice" (1971) - for altsaxofon og orkester

Kilde 
 Om Jean Absil 
 Om Jean Absil på Allmusic

Komponister fra Belgien
Klassiske komponister fra det 20. århundrede
Arenberg

Arenberg er en tysk og belgisk adelsslægt. Familien har sit navn efter borgen Arenberg, der ligger i Eifel-bjergene. 

I 1867 blev hertugdømmet Arenberg-Meppen indlemmet i den preussiske provins Hannover.

Højadelsslægter fra Tyskland
Adelsslægter fra Westfalen
Adelsslægter fra Niedersachsen
Adelsslægter fra Belgien
Politiske partier i Polen

Denne liste over politiske partier i Polen viser de partier, der er repræsenteret i det polske parlament Sejm.

Nuværende partier i Sejm 
Partierne i Sejm efter valget i 2019:

Kilder og eksterne henvisninger 

 Parties and Elections in Europe - Poland

Polens politik
Aspremont-Lynden

Aspremont-Lynden er en belgisk og tysk adelsslægt. Familien sad inde med rigsgrevskabet Reckheim (nl: Rekem). 

I 1831 blev det mest af Rekem indlemmet i den belgiske provins Limburg. I 1803 erhvervede familien klosteret Baint i Württemberg.

Højadelsslægter fra Tyskland
Adelsslægter fra Westfalen
Adelsslægter fra Schwaben
Adelsslægter fra Belgien

de:Grafschaft Reckheim
Auersperg

Auersperg (slovensk: Turjaški) er en østrig-ungarsk og tysk adelslægt (uradel). Slægten har produceret mange feltherrer, politikere og statsmænd i Kejserriget Østrig. Især i 15- og 1600-tallet spillede slægtens medlemmer en vigtig rolle som øverkommanderende ved den kroatiske grænse i krigene mod osmannerne. Slægten har også støttet protestantisme, litteratur og kunst. Efterkommere af slægten lever i dag i Østrig, Slovenien, Italien, Tyskland, England, USA, Canada og Sydamerika.

Højadelsslægter fra Tyskland
Adelsslægter fra Bayern
Adelsslægter fra Schwaben
Adelsslægter fra Østrig
Tabby

Tabby er et byggemateriale, der består af kalk, sand, vand og knuste østersskaller. Det blev tidligere fremstillet på øerne ud for den atlantiske kyst ud for staterne South Carolina, Georgia og det nordlige Florida i USA. Materialet havde sin største anvendelse i kolonitiden og op til begyndelsen af 1800-tallet, hvor det fungerede som erstatning for mursten.

Mursten var meget dyre, da ler kun fandtes lokalt i meget ringe omfang. Et andet meget anvendt byggemateriale var coquina, men også dette var meget dyrt, og tabby kaldes da også af og til for "fattigmands-cocquina".

Navnet "tabby" kommer fra det spanske ord "tapia", der betyder "muddervæg".

Byggematerialer
Memma

Memma (finsk mämmi)  er en traditionel finsk  påskeret, som spises som dessert.

Udseende og  tilberedning 
Memma tilberedes af rugmel, ristet rugmalt, sirup, husholdningssalt og appelsinskal. Retten er klæbrig og mørkebrun med stærk, sød duft af korn.  Memma spises som regel med mælk eller kaffefløde og strøsukker.

Memman opbevaredes tidligere i birkebarkæsker, men i dag bruges især pap. Den færdige memma skal opbevares afkølet; ofte fryses den før distribution til butik. En kendt producent er i Toijala i Birkaland i Finland. I Sverige er Fazer storproducent af memma.

Etymologi 
Det svenske ord memma er et eksempel på en uegentlig finlandisme.

Øvrigt 
Memma forekommer også på den persiske menu (haft sin) til nouruz (nytår).

Links 
  Fazer om memma
 Opskrift på memma i den svenske wikikogebog

Mad fra Finland
Påske
Desserter
Bentheim

Bentheim er en vestfalisk adelsslægt. 

Familiens tidligere hovedbesiddelse er den nuvæende landkreds Grafschaft Bentheim, der er den sydvestlige del af delstaten Niedersachsen. Landkredsen grænser op til Holland og Nordrhein-Westfalen. Familien har også haft besiddelser i Nordrhein-Westfalen. 

Slægten er delt i flere linjer, herunder Bentheim-Steinfurt og Bentheim-Tecklenburg-Rheda. 

Adelsslægter fra Westfalen
Adelsslægter fra Niedersachsen
Adelsslægter fra Schwaben
Højadelsslægter fra Tyskland
Ultimatum

Et ultimatum () er et valg mellem to muligheder. Gerne en fordring, som forlanges opfyldt indenfor en angivet tidsfrist og ledsages af en trussel, som bliver iværksat, hvis kravet ikke opfyldes. Et ultimatum er i reglen det afsluttende krav i en række anmodninger. Som regel er den givne tidsfrist kort, da fordringen ikke står til forhandling. 

Den trussel, som ledsager et ultimatum, kan være 

 indenfor diplomati trussel om krig, anden militær indgriben eller sanktioner som handelsindskrænkninger eller embargoer
 ved bortførelse: en trussel fra bortføreren om at dræbe gidslet, hvis kravet ikke opfyldes. 
 ved pengeafpresning at røbe ubekvemme hemmeligheder, hvis pengene ikke falder.

Til hverdags forekommer et ultimatum i forskellige sammenhænge: 
 indenfor juraen fx krav om at vedgå skyld, eller blive stillet for retten 
 i forretningsverdenen fx krav om at acceptere en bestemt pris, eller gå glip af handelen. 
 i en arbejdskonflikt fx krav om at acceptere en lønstigning eller en anden forbedring af de ansattes forhold, eller blive ramt af strejke. 
 i ægteskabsforhold fx krav om at bringe en affære til afslutning, eller få en skilsmisse på halsen. 

Sådanne ultimatummer er måske ikke legalt eller socialt acceptable. 

Latinske vendinger
Diplomati
Bentinck

Bentinck er en tysk, hollandsk og engelsk adelsfamilie. Slægten kommer oprindeligt fra Pfalz. En gren af familien udvandrede til den hollandske provins Gelderland. 

I England er slægten kendt som hertugerne af Portland. I 1801 antog den engelske del af familien navnet Cavendish-Bentinck. Dronning Elizabeth II er knyttet til slægten gennem sin mormor Cecilia Bowes-Lyon (født Cecilia Cavendish-Bentinck). 

Frem til 1950 havde medlemmer af familien fremtrædende poster i Holland. 

I 1700-tallet arvede familien den hidtil danske by Varel og det nærligende Kniphausen i Østfrisland. Efter langvarige retssager i 1800-tallet blev området indlemmet i Oldenburg.

Adelsslægter fra Pfalz
Adelsslægter fra Westfalen
Adelsslægter fra Niedersachsen
Højadelsslægter fra Tyskland
Adelsslægter fra Nederlandene
Adelsslægter fra England
Rasmus Nielsen (fodboldspiller)

Rasmus Nielsen (født 14. juli 1987) er en dansk fodboldspiller, der spiller for Akademisk Boldklub.

Karriere 
Han har i sine ungdomsår optrådt for Viby IF. Rasmus Nielsen spiller normalt på den centrale midtbane, men kan også spille højre back. 

I sæson 2008/2009 fik han sit endelige gennembrud, bl.a. på grund af en skade til lejede Kenni Olsen. Det blev til 29 kampe og 3 assist og 5 gule kort. Inden sæsonen havde han spillet 51 kampe for AB i 1. Division. 

Den 30. august 2009 scorede Rasmus Nielsen for første gang nogensinde i en divisionskamp, i kampen mod Boldklubben Frem. En kamp der for øvrigt blev 4-2 til AB.

HB Køge 
Rasmus Nielsen skiftede pr. 1. januar 2014 til HB Køge. Den 19. maj 2016 blev det offentliggjort, at Nielsen, der på dette tidspunkt var anfører, stoppede i HB Køge.

Akademisk Boldklub 
Den 31. maj 2016 blev det offentliggjort, at Rasmus Nielsen skiftede til Akademisk Boldklub, som han også tidligere i sin karriere har repræsenteret ved 135 optrædender.

Referencer 

Fodboldspillere fra Danmark
Fodboldspillere fra Akademisk Boldklub
Fodboldspillere fra Lyngby Boldklub
Slaar skaar

Slaar skaar er det fjerde studiealbum fra den danske sanger og sangskriver Mikael Simpson, der blev udgivet den 9. marts 2009. Den udkom på CD i en almindelig og en begrænset udgave med 2 CD'er, på vinyl, og digitalt. Den 1. oktober 2009 udkom albummet i en digital remix-udgave, med titlen, Slaar skaar - Udvalgte numre i andre versioner, med remixes af blandt andre Trentemøller, Troels Abrahamsen og Lulu Rouge, der tidligere kun var tilgængelige på den begrænsede CD-udgave.

Trackliste 
Alle sange er skrevet og produceret af Mikael Simpson, undtagen hvor noteret.

Hitlisteplacering

Referencer

Eksterne henvisninger 
 

Mikael Simpson-album
Album fra 2009
Slaar skaar - Udvalgte numre i andre versioner

Slaar skaar – Udvalgte numre i andre versioner er et remix-album fra den danske sanger og sangskriver Mikael Simpson, der blev udgivet digitalt den 1. oktober 2009. Det indeholder remixes af sange fra Simpsons fjerde studiealbum, Slaar skaar, af blandt andre Trentemøller, Troels Abrahamsen og Lulu Rouge.

Trackliste

Referencer

Eksterne henvisninger 
 

Mikael Simpson-album
Album fra 2009
Friluftsteatret i Rakkeby Sandgrav

Friluftsteatret i Rakkeby Sandgrav opfører hver år et syngestykke. Det foregår i en nedlagt sandgrav, der ligger i udkanten af den lille landsby Rakkeby, der ligger ca. 8 km syd/sydvest for Hjørring i Nordjylland.

Det er en mangeårig tradition, der fik sin begyndelse allerede sidst i fyrrene, og i 2014 kan spillene således fejre 65 års jubilæum. 

Arbejdet omkring disse spil udføres udelukkende af frivillige amatører, som har tilknytning til området.

Traditionen tro er der sæsonstart Sankt Hans aften, hvor der også er Skt. Hansbål og båltale.

I 2015 opføres "Folk og Røvere i Kardemomme By".

Opførelser de sidste 10 år:
 2014: "Forår i Heidelberg"
 2013: "Sommer i Tyrol"  
 2012: "Dyrene i Hakkebakkeskoven"  
 2011: "Frøken Nitouche"  
 2010: "Et Folkesagn"  
 2009: "En Søndag På Amager"  
 2008: "Annie Get Your Gun" 
 2007: "Folk og Røvere i Kardemomme By" 
 2006: "Det er ganske vist" 
 2005: "Stjernestunder i Sandgraven"

Eksterne henvisninger 
 Hjemmeside 

Teatre i Danmark
Hjørring Kommune
Etableret i 1949
Škoda

Škoda har flere betydninger:
 Škoda Auto − en tjekkisk bilfabrikant
 Škodaværkerne − en tjekkisk industrivirksomhed
 Skoda (film) − en dansk kortfilm fra 2001 instrueret af Anders Gustafsson
Jamil Fearrington

Jamil James Fearrington (født 20. april 1986 i København) er en dansk fodboldspiller der har kontrakt med Brønshøj Boldklub. Han har amerikanske rødder.

Karriere 

Jamil James Fearrington er en dansk fodboldspiller der er anfører for Brønshøj Boldklub. Han begyndte at spille fodbold i Vanløse IF. Som ungdomsspiller, spillede han på de lavere rangerede hold. Han manglende dygtighed og taktisk forståelse, men havde tilgengæld evner på sin naturlige styrke og hastighed. Gennem engagement og hård træning blev Fearrington en mere dygtig spiller og til sidste en del af det bedste ungdomshold. Han skiftede senere til FC Københavns ungdomshold af og kom senere på reserve holdet. I efteråret 2006 var han en del af FCKs førstehold, men fik kun spillet en enkelt officiel kamp for holdet i TELE2 Liga Cup mod Brøndby IF. Han havde flere uofficielle kampe i Viasat Cup og venskabskampe.

I juli 2007 skiftede han til den norske Stavanger IF Efter et meget vellykket ophold i Stavanger, skrev Jamil Fearrington kontrakt med 1. divisions klubben, Sandnes Ulf. Han forlod klubben ved udgangen af år 2008 og underskrev den 6. marts 2009 kontrakt med Boldklubben Frem.

I august 2009 forlod Fearrington Boldklubben Frem og underskrev kontrakt med den danske 1. divisionsklub, FC Roskilde.
. I foråret 2011 skrev han kontrakt med Rishøj Boldklub, hvorfra han den 9. juli 2011 skitede til oprykkerne til 2. divisionen Fremad Amager

Eksterne henvisninger  
 
Fodboldspillere fra Danmark
Fodboldspillere fra Idrætsforeningen Skjold Birkerød
Fodboldspillere fra FC København
Fodboldspillere fra FC Roskilde
Personer fra København
Fodboldspillere fra Sandnes Ulf
Fodboldspillere fra Boldklubben Frem
Fodboldspillere fra Stenløse Boldklub
Fodboldspillere fra Fremad Amager
Fodboldspillere fra Brønshøj Boldklub
Gusmyl Perdomo

Gusmyl Perdomo alias Azucar Torpedo (født 7. september 1976 i La Guaira, Venezuela) er en venezuelansk super-mellemvægts-bokser. Han er nok bedst kendt for sin kamp mod Mikkel Kessler i Herning, den 12. september 2009, hvor han blev slået ud i fjerde runde. Han har bokset 20 kampe, tabt 3 og 0 uafgjort. Efter kampen mod Kessler vandt han mod Darmel Castillo den 27. marts i Perdomos hjemby La Guaira.

Perdomo er højrefodsbokser og er 188 cm høj og har en rækkevidde på 187 cm. Perdomo har den tyske Michael Timm som træner. Han har en kone og en søn, der bor i Venezuela.

Referencer

Eksterne henvisninger 
 Gusmyr Perdomo, kampstatistik på boxrec.com

Boksere fra Venezuela
Final Destination

Final Destination er en overnaturlig – thriller – gyserfilm fra 2000, om en gruppe teenagere, der snyder døden ved at undgå et flystyrt da en af dem, Alex, har en forudanelse om deres død. Kort efter deres flugt, begynder de at dø én efter én i mystiske mærkværdige ulykker. Manuskriptet blev oprindeligt skrevet af Jeffrey Reddick som et spec manuskript til The X-Files. Instruktøren James Wong arbejdede som forfatter, producer og instruktør på denne serie. Filmen er distribueret af New Line Cinema. DVD'en blev udgivet den 26. september 2000 i USA. Filmen var den første i Final Destination serien, som siden har udgivet tre fortsættelser og en række bøger.
Final Destination finder sted på Long Island . Steder som f.eks Jones Beach og John F. Kennedy International Airport, vises i filmen. Nassau County er nævnt.

Medvirkende 
 Devon Sawa som Alex Browning
 Ali Larter som Clear Rivers
 Kerr Smith som Carter Horton
 Kristen Cloke som Ms. Valerie Lewton
 Seann William Scott som Billy Hitchcock
 Chad Donella som Tod Waggner
 Amanda Detmer som Terry Chaney
 Daniel Roebuck som Agent Weine
 Roger Guenveur Smith som Agent Schreck
 Tony Todd som William Bludworth

Tagline 
 Most people have dreams. For Alex, this is real.
 No Accidents. No Coincidences. No Escapes. You Can't Cheat Death.
 Are you ready to match wits with the Grim Reaper?

Eksterne henvisninger 
 

Gyserfilm fra USA
Amerikanske film fra 1999
Devon Sawa

Devon Edward Sawa (født 7. september 1978) er en canadisk skuespiller. Bor i Los Angeles, Californien.

Han er ældst i en søskendeflok på tre (Lillebror Brandon og søster, Stephanie). De er født i Vancouver, British Columbia i Canada. Deres forældre er Joyce (Production koordinator) og Edward Sawa (Mekaniker). Faren er polsk, og moren er amerikaner.

Han er 183 cm høj. Har et barn som er født i november 2010, Dawni Sahanovitch Sawa.

Han startede sin skuespillerkarriere i starten af 1990'erne. Han havde hovedroller i film som Little Giants, Casper, Wild America, Idle Hands, Slackers, og Final Destination. I 2000 havde han en portrætrolle som Stan i en Eminems musikvideo " Stan" overfor sangerinden Dido, som spillede Stan's kæreste. Sawa har fortsat med at arbejde med individuelle film i de seneste år, herunder Extreme Dating, Shooting Gallery, Devil's Den, Creature Of Darkness og Endure og har også medvirket i TV-serien Nikita.

Filmografi 
 The Odyssey (1992, TV)
 Little Giants (1994)
 Casper (1995)
 Action Man (1995, stemme)
 Now and Then (1995)
 Robin of Locksley (1996, TV)
 Night of the Twisters (1996, TV)
 The Boy's Club (1997)
 Wild America (1997)
 A Cool, Dry Place (1998)
 SLC Punk! (1998)
 Around the Fire (1999)
 Idle Hands (1999)
 Final Destination (2000)
 The Guilty (2000)
 Slackers (2002)
 Extreme Ops (2002)
 Extreme Dating (2004)
 Shooting Gallery (2005)
 Pool Hall Prophets (2005)
 The Devil's Den (2006)
 Hunter's Moon (2006)
 Creature of Darkness (2009) 
 Endure (2009)

Eksterne henvisninger 
 
 Devon Sawas officielle twitter 

Skuespillere fra Canada
Personer fra Vancouver
Kristen Cloke

Kristen Cloke (født 2. september 1969 i Van Nuys, Californien i USA) er en amerikansk skuespillerinde.
Hun har medvirket i en episode af X-Files og i filmen Final Destination fra 1999.

Hun gik på California State University.

Filmografi

Eksterne henvisninger 
 

Skuespillere fra Californien
Chad Donella

Chad E. Donella (født 18. maj 1978) er en canadisk skuespiller, som har optrådt i adskillige film og tv-shows.

Han gik på Arts York Drama Program, hvor han deltog i stykker som Oedipus Rex, Waiting for Godot, og The Collected Works of Billy the Kid. 

Han har optrådt på Factory Theatre og Markham Teater i sin hjemby Toronto. Han spillede også bas i en periode i et band kaldet DAEVE. Han har optrådt i flere film som Final Destination, The Long Kiss Goodnight, og Disturbing Behavior. Ud over sine roller på film har han også spillet mange roller på tv i serier som X-Files, Smallville, CSI: Crime Scene Investigation, NCIS og Monk. I mange af sine roller har han portrætteret teenagere og unge mænd i krise. Donella er indstillet til en rolle i Saw VII, som instrueres af Kevin Greutert.

Eksterne henvisninger 
 

Skuespillere fra Canada
Pat Condell

Patrick Condell (født 23. november 1949) er engelsk stand-up komiker og internet-personlighed. Han vandt en Time Out Comedy Award i 1991 og har desuden været regelmæssig panel-deltager på BBC radio.

Siden 2007 har han med jævne mellemrum lagt en række hjemmeproducerede videoer ud på diverse websteder, såsom Youtube, i hvilke han tager religion under knivskarp humoristisk behandling. Disse videoer er blevet set af adskillige millioner mennesker og har gjort ham til et kendt internet-fænomen.

Condell er – mildt sagt – kritisk over for al religion, og hans videoer anses af mange for at være stærkt kontroversielle. Således har han modtaget adskillige dødstrusler, og i oktober 2008 blev hans video "Welcome to Saudi Britain" censureret af Youtube. Efter pres fra brugere, hvoraf nogle i protest lagde videoen ud på egne brugerprofiler, blev censuren dog ophævet.

Eksterne henvisninger 

http://www.patcondell.net/ Officiel hjemmeside
https://www.youtube.com/user/patcondell Profil på Youtube
http://www.liveleak.com/user/patcondell Profil på LiveLeak

Internetfænomener
Personer fra England
Ateister
Standupkomikere
Amanda Detmer

Amanda Jeannette Detmer (født 27. september 1971 i Chico, Californien) er en amerikansk skuespillerinde, der har optrådt i forskellige film og tv-shows.

Detmer voksede op i Chico, Californien som datter af Susan og Melvin Detmer. Hun gik på California State University i Chico, og efter hendes bachelor uddannelse besluttede hun at afslutte sin Master of Fine Arts fra NYU's Tisch School of the Arts.

Detmer havde debut på skærmen i 1995 med filmen Stolen Innocence, og hun fik sit gennembrud med komedien Drop Dead Gorgeous, hvor hun spillede Miss Minneapolis i skønhedskonkurrencen. Detmer har også haft bemærkelsesværdige optrædener i Final Destination som Terry Chaney, Boys and Girls, Saving Silverman, The Majestic og Big Fat Liar. Hun var også med i filmen Proof of Lies fra 2006 og What About Brian (som Deena) og Private Practice (som Morgan).

Filmografi

Eksterne henvisninger
 

Skuespillere fra Californien
Baba Yaga

Baba Yaga er en hekse-lignende kvinde, der optræder i gamle slaviske folke-fortællinger. Hun skulle siges at stjæle børn, men hun skulle også være meget klog, og folk opsøgte hende for at få gode råd.
Hendes hus skulle efter sigende stå på kyllingeben.

Hun var frygtet i de slaviske lande, og der findes vers om, hvordan man undgår, at hun stjæler ens børn, ved at barrikadere ens hus.

Baba Yaga kendes også fra forskellige film, heriblandt Bartok den Fantastiske, hvor flagermusen Bartok skal redde Ruslands unge Zar fra heksen.

Eksterne henvisninger 

Folkeeventyr
Mytologiske personer
Ø-kuller

Ø-kuller er en tegneserie tegnet og skrevet af den danske tegner Rasmus Julius, og den er nået over 400 striber siden den første blev lavet den 13. marts 2006. Ø-kuller udkommer også på norsk (under navnet Robinson i seriemagasinet Dilbert) og på svensk og udover i basserne kommer tegneserien også dagligt i Midtjyllands Avis, Frederiksborg Amts Avis, Bornholms Tidende og Fyens Stiftstidende.Serien handler om en ø-bo uden navn, der bor på en lille ø med en palme på, og som kommer ud for forskellige oplevelser. Serien er i samme stil som Ferd'nand.

Fredagsstriben 
Hver fredag udsender Rasmus Julius en fredagsstribe nyhedsmail, hvor der vises 2 spritnye striber af hans serier Ø-kuller og På Dybt Vand.

Udgivelser 
 "Ø-kuller", 2010 (Wisby & Wilkens). 
 "Ø-kuller 2", 2011 (Wisby & Wilkens).
 "Ø-kuller 3", 2013 (Wisby & Wilkens)

Links 
 Seriens officielle side
 Seriens facebookside

Tegneserier fra Danmark
Rudolf Gehring

Rudolf Gehring (født 17. august 1948 i Hollabrunn, Niederösterreich) er en østrigsk politiker fra Christliche Partei Österreichs (CPÖ) og opstiller til valget som Forbundspræsident i 2010.

Rudolf Gehring fik sin studentereksamen i 1966 fra gymnasiet i Laa an der Thaya i delstaten Niederösterreich. Efter at have aftjent værnepligt i luftmeldekorpset begyndte han at studere jura ved Wien Universitet . Efter endt uddannelse var han politisk aktiv både på kommunalt og på delstatsniveau. Siden 2008 har Gering repræsenteret Østrigs kristelige parti, for hvilket han blev formand i 2009.

Gehring blev i 1973 gift med sin hustru Edeltraud med hvem han har fire børn.

Politikere fra Østrig
På Dybt Vand

På Dybt Vand er en tegneserie tegnet og skrevet af danskeren Rasmus Julius. Serien har to sider i Basserne og er også motiv på to butiksruder i Kolding. Serien er blevet udgivet i to album udgivet af Egmont Serieforlaget.

Figurer 
 Berta: En kæmpehval, som hele tiden prøver at tabe sig med hjælp fra sin træner, men dog uden held.
 Otto: En blæksprutte, hvor pointen hele tiden handler om, hvor mange arme han har.
 Hr. Krabbe: En krabbe, som hele tiden prøver at tjene penge på alle mulige måder, som oftest på bekostning af andre, bl.a. som tryllekunstner.

Eksterne henvisninger 
 
 

Tegneserier fra Danmark
Marcel Poot

Marcel baron Poot (født 7. maj 1901 i Vilvoorde, Belgien, død 12. juni 1988 i Brussels) var en belgisk komponist, professor og musiker. 

Poot studerede orgel og komposition på Brussels musikkonservatorium, og studerede senere hos Paul Dukas på Ècole Normale de Musique de Paris i Paris.

Fik international succes i 1934, med overturen Ouverture Joyeuse, og blev i 1939 lærer, senere professor på Brussels Musikkonservatorium.
Poot grundlagde i 1960, Unionen af belgiske komponister og blev dens første præsident.

Han har skrevet 7 symfonier, orkesterværker, kammermusik, koncertmusik  etc.

Udvalgte værker 
 Symfoni nr. 1 (1929) - for orkester
 Symfoni nr. 2 (1937) - for orkester
 Symfoni nr. 3 (1952) - for orkester
 Symfoni nr. 4 (1970) - for orkester
 Symfoni nr. 5 (1974) - for orkester
 Symfoni nr. 6 (1978) - for orkester
 Symfoni nr. 7 (1982) - for orkester
 Sinfonietta (1946) - for orkester
 Klaverkoncert nr. 1 (1959) - for klaver og orkester
 Klaverkoncert nr. 2 (1975) - for klaver og orkester
 Overture "Glæden" - for orkester

Kilde 
 Om Marcel Poot 

Komponister fra Belgien
Klassiske komponister fra det 20. århundrede
Professorer fra Belgien
Klokkespil

Klokkespil er et metallisk slagtøjsinstrument som spilles med plastickøller. Det er et mindre instrument, og er i familie med vibrafon, xylofon og marimbaen. Det minder mest om vibrafonen i en mindre udgave, da det også betjenes af en sustainpedal. Det bruges mest i symfoniorkestre, og i harmoniorkestre, og bruges også i paradeorkestre, hvor man spiller det gående, i lyreharpe form.

Et klokkespil kan også være et meget stort musikinstrument med mange klokker oftest i en kirke.

Musikinstrumenter